थाने की पुरानी बिल्डिंग और जर्जर घर होंगे ध्वस्त
जिले के ऊमरी थाना परिसर में स्थित थाने की पुरानी बिल्डिंग और जर्जर हो चुके सरकारी मकानों को ध्वस्त किया जाएगा। कलेक्टर इलैया राजा टी और एसपी अनिल सिंह कुशवाह ने ऊमरी थाना परिसर का निरीक्षण किया। इस संबंध में एसपी अनिल सिंह कुशवाह ने थाने के एचसीएम को निर्देश दिए किए प्रस्ताव बनाकर एसडीएम को भेजें।
दरअसल, कलेक्टर इलैया राजा टी और एसपी अनिल सिंह कुशवाह ऊमरी थाने का निरीक्षण करने पहुंचे, तो यहां पुरानी बिल्डिंग खंडहर नजर आई। इसके अलावा सरकारी मकान भी बने थे, जो कि पूरी तरह जर्जर हो चुके हैं। इनके कारण न सिर्फ गंदगी फैल रही है, बल्कि थाना परिसर भी अशोभनीय नजर आ रहा है। इस पर कलेक्टर ने कहा कि इन बिल्डिंग का उपयोग नहीं किया जा रहा है, तो इनको ध्वस्त किया जाना चाहिए। एसपी अनिल सिंह कुशवाह ने थाने के एचसीएम को निर्देश दिए कि इनको ध्वस्त करने के लिए जल्द ही प्रस्ताव तैयार करें। उस प्रस्ताव को एसडीएम के माध्यम से पीडब्ल्यूडी के ईई तक पहुंचाएं।
hin_Deva hin_Deva hin_Deva